open-index/open-wikipedia-markdown huggingface dataset:
Σμίνθη Ξάνθης

Η **Σμίνθη** είναι ημιορεινό χωριό της Θράκης στην Περιφερειακή Ενότητα Ξάνθης και από το 1997 είναι η έδρα του Δήμου Μύκης.

## Γεωγραφικά - ιστορικά στοιχεία
μικρογραφία|261x261εσΗ Σμίνθη βρίσκεται σε απόσταση 14 χλμ. βόρεια της Ξάνθης και είναι κτισμένη σε μικρή κοιλάδα του ποταμού Κόσυνθου. Στη νότια άκρη του χωριού συμβάλει με τον Κύσυνθο ο παραπόταμός του Μέγα Ρέμα ενώ περιμετρικά και σε κοντινή του απόσταση είναι οι οικισμοί: Κίρρα και Άνω Κίρρα (Ν.), Σούλα (Δ.), Χρυσό (Δ.-ΒΔ.) και Πύργος (Β.). Πολιτισμικά συμπεριλαμβάνεται στα Πομακοχώρια της Ξάνθης (όπως και όλα της Κοτύλης), κατοικούν πολλοί Πομάκοι και στα πομάκικα λέγεται *Σμίσιε*. Υπάρχουν αρκετές σύγχρονες κατασκευές λόγω της μεταφοράς των διοικητικών υπηρεσιών του νεοσύστατου Δήμου, 6/θέσιο Μειονοτικό Δημοτικό σχολείο, γυμνάσιο καθώς και περιφερειακό ιατρείο, αστυνομικό σταθμό. Αξιοθέατο του χωριού θεωρείται το "λευκό" τζαμί της. 

## Διοικητικά - πληθυσμιακά στοιχεία
Μετά την απελευθέρωση της Θράκης, αναφέρεται το 1924 ως Σμίνθη στο ΦΕΚ 194Α - 14/08/1924 να προσαρτάται στην τότε κοινότητα Μύκης, η οποία ανήκε στη Ροδόπη. Το 1944 με το  ΦΕΚ 35Α - 21/12/1944 αποσπάστηκε στο νομό Ξάνθης, το 1991 ενσωματώθηκε με τον καταργούμενο οικισμό Άνω Σμίνθη και το 1997 με το ΦΕΚ 244Α - 04/12/1997 ορίστηκε έδρα του δήμου Μύκης. Σύμφωνα με το Πρόγραμμα «Καλλικράτης» και την τροποποίησή του Κλεισθένης Ι, ανήκει στην κοινότητα Μύκης που υπάγεται στη δημοτική ενότητα Μύκης του Δήμου Μύκης και σύμφωνα με την απογραφή του 2011 έχει ως πληθυσμό 277 κατοίκους.

Οι απογραφές πληθυσμού μετά τον Β' Παγκόσμιο πόλεμο είναι:

## Εξωτερικοί σύνδεσμοι

* Η Σμίνθη Ξάνθης Θράκη (πομακοχώρια) από ψηλά στο https://www.youtube.com/
*Φωτογραφίες της Σμίνθης από τον ιστότοπο https://www.greece.com/
* Πομάκικα τραγούδια από τη Σμίνθη Ξάνθης στον ιστότοπο https://www.paratiritis-news.gr/
* Λαογραφικό στοιχείο από τη Σμίνθη στην ψηφιακή εγκυκλοπαίδεια Europeana

## Παραπομπές


Κατηγορία:Χωριά της περιφερειακής ενότητας Ξάνθης
Κατηγορία:Δήμος Μύκης
Κατηγορία:Πομακοχώρια
Ερβέ Λαντσού

Ο **Ερβέ Λαντσού** (Hervé Ladsous) (γεν. το 1950) είναι Γενικός Υπογραμματέας του Οργανισμού Ηνωμένων Εθνών, υπεύθυνος επί των Ειρηνευτικών Επιχειρήσεων του ΟΗΕ. Διορίστηκε στη θέση αυτή από τον Γραμματέα των Ηνωμένων Εθνών Μπαν Κι-μουν, στις 2 Σεπτεμβρίου 2011, μετά τον Αλαίν Λε Ρουά.

Ο Λαντσού κατέχει πτυχίο Νομικής και πτυχίο στα Κινεζικά και Ινδονησιακά της Μαλαισίας από την Εθνική Σχολή Ανατολικών Σπουδών στο Παρίσι.

Το 1971 εντάχθηκε στο Υπουργείο Εξωτερικών της Γαλλίας και τοποθετήθηκε στο Χονγκ Κονγκ, την Καμπέρα, το Πεκίνο και τη Γενεύη. Επίσης, υπηρέτησε ως Αναπληρωτής Γενικός Διευθυντής του Τμήματος για την Αμερική και υπηρέτησε στην Αϊτή ως *[[ad interim]]* επιτετραμμένος. Στη συνέχεια, διορίστηκε ως Αναπληρωτής Μόνιμος Αντιπρόσωπος στα Ηνωμένα Έθνη στη Νέα Υόρκη

Ο Λαντσού στο Υπουργείο Εξωτερικών της Γαλλίας υπήρξε Αρχηγός του Επιτελείου του Υπουργού Εξωτερικών, πρέσβης στην Κίνα, την Ινδονησία και το Ανατολικό Τιμόρ, εκπρόσωπος του Υπουργείου Εξωτερικών και του Γενικού Διευθυντή για την Ασία και την Ωκεανία, καθώς και Μόνιμος Αντιπρόσωπος στον Οργανισμό για την Ασφάλεια και τη συνεργασία στην Ευρώπη (ΟΑΣΕ) στη Βιέννη.

## Παραπομπές σημειώσεις


## Εξωτερικοί σύνδεσμοι
*
*.
*.

Κατηγορία:Γάλλοι διπλωμάτες
Κατηγορία:Αξιωματούχοι του ΟΗΕ
Άλπεις (ταινία)

Οι **Άλπεις** είναι ελληνική ψυχολογική δραματική ταινία του 2011, σε σκηνοθεσία Γιώργου Λάνθιμου.

Στην ταινία έπαιξαν ο Τζόνι Βεκρής, δικηγόρος και πρώην πρόεδρος του Παναθηναϊκού και ο σεναριογράφος Ευθύμης Φιλίππου.
## Υπόθεση
Ένας προπονητής έχει αναλάβει μία ομάδα που αποτελείται από έναν τραυματιοφορέα, μια αθλήτρια και μία νοσοκόμα. Ο σκοπός αυτής της ομάδας είναι να αντικαθιστά νεκρούς για να απαλύνει τον πόνο των οικείων τους.

Οι κανόνες της ομάδας είναι αυστηροί και τα πράγματα αλλάζουν, όταν η νοσοκόμα τους παραβαίνει.
## Διανομή

## Παραπομπές


## Εξωτερικοί σύνδεσμοι
* 
* myFILM.gr
* News story on ''Alps''
* 
* 

Κατηγορία:Ταινίες του 2011
Κατηγορία:Ελληνικές ταινίες της δεκαετίας 2010
Κατηγορία:Ελληνικές δραματικές ταινίες
Κατηγορία:Ελληνόφωνες ταινίες
Κατηγορία:Αγγλόφωνες ταινίες
Κατηγορία:Ταινίες γυρισμένες στην Ελλάδα
Κατηγορία:Ταινίες σε σκηνοθεσία Γιώργου Λάνθιμου
Κατηγορία:Ταινίες σε σενάριο Γιώργου Λάνθιμου
Κατηγορία:Ταινίες σε παραγωγή Γιώργου Λάνθιμου
Γκοντβάνα

[thumb|250px|Παγγαία, αποτελούμενη από τη Λαυρασία και την Γκοντβάνα, κατά το [τριαδική περίοδος|Τριαδικό, 200 εκατομμύρια χρόνια πριν]]
Η **Γκοντβάνα** ήταν αρχαία υπερήπειρος. Θεωρείται ότι δημιουργήθηκε 570 με 510 εκατομμύρια χρόνια πριν, από την ένωση της ανατολικής Γκοντβάνας με τη Δυτική Γκοντβάνα. Η Γκοντβάνα δημιουργήθηκε πριν την Παγγαία, της οποίας αργότερα έγινε τμήμα.

Περίπου 300 εκατομμύρια χρόνια πριν, η Γκοντβάνα και η Λαυρασία ενώθηκαν για να σχηματίσουν την υπερήπειρο Παγγαία, η οποία υπήρχε μέχρι πριν 200-180 εκατομμύρια χρόνια πριν. Στη συνέχεια, η Γκοντβάνα χωρίστηκε από τη Λαυρασία, στα μέσα του Μεσοζωικού αιώνα, με τη διάσπαστη της Παγγαίας, κινούμενη προς τα νότια. Στη συνέχεια η Γκοντβάνα χωρίστηκε σε επιμέρους ηπείρους.

Η Γκοντβάνα περιλάμβανε τις περισσότερες από τις εκτάσεις γης στο σημερινό νότιο ημισφαίριο, συμπεριλαμβανομένων της Ανταρκτικής, της Νότιας Αμερικής, της Αφρικής, της Μαδαγασκάρης και της Αυστραλίας, καθώς και την Αραβική Χερσόνησο και την Ινδική Υποήπειρο, οι οποίες πλέον έχουν μετακινηθεί ολόκληρες στο βόρειο ημισφαίριο.

## Παραπομπές


κατηγορία:Παλαιογεωγραφία
κατηγορία:Υπερήπειροι
Αστική Περιοχή Μτουάρα

Η **Αστική Περιοχή Μτουάρα** (Αγγλικά: *Mtwara Urban District*, Σουαχίλι: *Wilaya ya Mtwara Mjini*), είναι μία από τις 5 περιοχές στην Περιφέρεια Μτουάρα *(Mtwara Region)* της Τανζανίας. Συνορεύει στα Βόρεια με την Περιφέρεια Λίντι *(Lindi Region)*, στα Ανατολικά από τον Ινδικό Ωκεανό και στα Νότια και Δυτικά με την Αγροτική Περιοχή Μτουάρα *(Mtwara Rural Region)*.

Σύμφωνα με την Εθνική Απογραφή της Τανζανίας του 2002, ο πληθυσμός στην **Αστική Επαρχία Μτουάρα** *(Mtwara Urban District)* ήταν 92.602 άτομα.

## Τμήματα
Η Αστική Επαρχία Μτουάρα *(Mtwara Urban District)*, χωρίζεται διοικητικά σε 2 Τομείς (Αστικό Τομέα Μτουάρα [*Mtwara Urban Division*] και Τομέα Μικιντάνι [*Mikindani Division*]), 15 Τμήματα, 185 *mitaas* (οδούς), 6 χωριά και 27 οικισμούς. Ο Αστικός Τομέας Μτουάρα *(Mtwara Urban Division)* είναι καλά στρωμένος με δρόμους και αποτελείται από 10 Τμήματα:

Ο Τομέας Μικιντάνι *(Mikindani Division)* αποτελείται από τη μικρή αποικιακή ιστορική πόλη *(Mikindani)* και έχει 5 Τμήματα:

## Δείτε επίσης
* Διοικητικές υποδιαιρέσεις της Τανζανίας
* Περιφέρεια Μτουάρα
* Μτουάρα

## Σημειώσεις

;Παραπομπές σημειώσεων


## Παραπομπές


## Πηγές
* Αστική Περιοχή Μτουάρα, Αρχική σελίδα της Εθνικής Απογραφής Τανζανίας του 2002.

Κατηγορία:Επαρχίες της Τανζανίας
Κατηγορία:Επαρχίες της Περιφέρειας Μτουάρα
Αγροτική Περιοχή Μτουάρα

Η **Αγροτική Περιοχή Μτουάρα** (Αγγλικά: *Mtwara Rural District*, Σουαχίλι: *Wilaya ya Mtwara Vijijini*), είναι μία από τις 5 Περιοχές στην Περιφέρεια Μτουάρα της Τανζανίας. Συνορεύει στα Βόρεια με την Περιφέρεια Λίντι *(Lindi Region)*, στα Ανατολικά με την Αστική Περιοχή Μτουάρα *(Mtwara Urban District)* και τον Ινδικό Ωκεανό, στα Νότια με τη Μοζαμβίκη και στα Δυτικά με την Περιοχή Τανταχίμπα *(Tandahimba District)*,.

Σύμφωνα με την Εθνική Απογραφή της Τανζανίας του 2002, ο πληθυσμός στην **Αγροτική Επαρχία Μτουάρα** *(Mtwara Rural District)* ήταν 204.770 άτομα. Οι περισσότεροι κάτοικοι προέρχονται από τις φυλές Μακόντε *(Makonde)* και Μακούα *(Makua)*.

Η Αγροτική Επαρχία Μτουάρα *(Mtwara Rural District)* έχει έκταση 3.692,06 km². 

## Τμήματα
Η Αγροτική Περιοχή Μτουάρα *(Mtwara Rural District)*, διαιρείται διοικητικά σε 6 Τομείς, 28 Τμήματα και 101 χωριά (παρατίθενται παρακάτω τα Τμήματα και σε παρένθεση ο πληθυσμός των κατά την απογραφή του 2012):

### Μεικτά τμήματα

### Αγροτικά τμήματα

## Βιομηχανική υποδομή
Η βιομηχανική περιοχή έχει μεγάλα εργοστάσια καθώς και μεσαία όπως και μικρά.
* Στις μεγάλες μονάδες είναι το εργοστάσιο τσιμέντου *«Dangote Cement Factory»* και η μονάδα επεξεργασίας αερίου της Μαντίμπα *(«Process Plant of Madimba gas»)*
* Μεσαίου μεγέθους μονάδες είναι το εργοστάσιο τσιμέντου *«Xhin Cement factory Xiang»* και το εργοστάσιο καθαρού νερού *«Alfa»*
* Μικρές βιοτεχνίες είναι οι μονάδες σύνθλιψης μεταποιημένων κάσιους και δημητριακών

## Προοπτικές ανάπτυξης
Πέραν των επενδύσεων στους τομείς του αερίου, πετρελαίου και τσιμέντου, η Περιοχή έχει τις προϋποθέσεις αγροτικής εκμετάλλευσης. Υπάρχουν μεγάλες εκτάσεις γόνιμων εδαφών και επάρκεια αρδευτικών υδάτων. Μπορούν να αναπτυχθούν καλά, καλλιέργειες όπως: το σόργο (ζαχαρόχορτο -[*sorghum*]), μανιόκα, ζαχαροκάλαμο και ηλιοτρόπια. Οι υπάρχουσες καλλιέργειες καλύπτουν έκταση 10.000 ha και η εκτροφή ελαφιών με 11.000 ha.

Στον αλιευτικό τομέα, η Περιοχή έχει μεγάλη έκταση στον Ινδικό Ωκεανό, η οποία μπορεί να χρησιμοποιηθεί για την αλιεία.

Ο τουρισμός, είναι άλλος ένας τομέας με προοπτικές μεγάλης ανάπτυξης.

## Κλίμα
Η Περιοχή κείτεται σε υψόμετρο από 0 έως 350 m επάνω από την επιφάνεια της θάλασσας. Έχει δύο εποχές την άνοιξη και το καλοκαίρι. Οι βροχές της καλοκαιρινής εποχής ξεκινούν το Νοέμβριο και διαρκούν έως τον Απρίλιο και η ξερή περίοδος ξεκινά το Μάιο έως το Νοέμβριο. Η Περιοχή λαμβάνει μέση ετήσια βροχόπτωση 800mm με 900mm και η θερμοκρασία κυμαίνεται από 23° C έως 31° C.

## Δείτε επίσης

## Σημειώσεις

;Παραπομπές σημειώσεων


## Παραπομπές


## Πηγές
* Αγροτική Περιοχή Μτουάρα, Αρχική σελίδα της Εθνικής Απογραφής Τανζανίας του 2002.

Κατηγορία:Επαρχίες της Τανζανίας
Κατηγορία:Επαρχίες της Περιφέρειας Μτουάρα
Φράνκι Κινγκ

Ο **Φράνκι Κινγκ** (Μπάξλεϊ της Τζόρτζια, 6 Ιουνίου 1972), είναι Αμερικάνος πρώην επαγγελματίας καλαθοσφαιριστής. Έχει ύψος 1,85 μέτρα και αγωνιζόταν στη θέση του πόιντ γκαρντ.

## Σταδιοδρομία
Ο Κινγκ ξεκίνησε να αγωνίζεται στο λύκειο Άπλινγκ Κάουντι του Μπάξλεϊ, τη γενέτειρα του στην Τζόρτζια. Φοίτησε στο πανεπιστήμιο του Μπρούνσγουικ από το 1991 ως το 1993 και συνέχισε για δύο ακόμη χρόνια στο πανεπιστήμιο της δυτικής Καρολίνας, όπου σε 56 αγώνες είχε μέσους όρους 26,7 πόντων, 7,4 ριμπάουντ, και 2,7 ασίστ.

Επιλέχθηκε στην 37η θέση του ντραφτ του 1995 από τους Λος Άντζελες Λέικερς και μετά από επτά παιχνίδια στο USBL με τους Μέμφις Φάιρ, συμμετείχε στους Λέικερς για το υπόλοιπο της σεζόν 1995-96, όπου έπαιξε σε έξι αγώνες με μέσο όρο 1,2 πόντων. Την επόμενη χρονιά, φόρεσε τη φανέλα της ισπανικής Γρανάδα, πριν υπογράψει και πάλι στο ΝΒΑ, αυτή τη φορά με της ομάδα των Φιλαδέλφεια 76ερς, όπου σε επτά ματς είχε 2,9 πόντους και 2,0 ριμπάουντ.

Τη σεζόν 1997-98, αγωνίστηκε στο ελληνικό πρωτάθλημα με την ομάδα του Πανιωνίου, καταλαμβάνοντας την πέμπτη θέση. Την επόμενη χρονιά, συμφώνησε με τον ΠΑΟΚ, με τον οποίο κατέκτησε το κύπελλο Ελλάδος, κερδίζοντας στον τελικό την ΑΕΚ με 71-54, όπου ήταν πρώτος σκόρερ της ομάδας του με 21 πόντους.

Το 1999-00, κατέκτησε το πρωτάθλημα Γερμανίας με την Άλμπα Βερολίνου, χάνοντας το νταμπλ στον τελικό του κυπέλλου από τους Σκάιλαϊνερς Φρανκφούρτης. Την επόμενη σεζόν, φόρεσε τη φανέλα της γαλλικής Ρασίνγκ Παρί, καταλαμβάνοντας την όγδοη θέση στο πρωτάθλημα Γαλλίας.

Το 2001-02, επέστρεψε στην Ελλάδα με την ομάδα του Άρη Θεσσαλονίκης, τερματίζοντας έκτος σκόρερ, πέμπτος στις ασίστ και δεύτερος στα κλεψίματα στο ελληνικό πρωτάθλημα. Μετά από μία ακόμη χρονιά στη Γαλλία με την Γκραβελίν, γύρισε στην πατρίδα του παίζοντας με τους Γκάρι Στίλχεντς για το CBA.

Μετά από ένα σύντομο πέρασμα από την Τουρκία και τη Βενεζουέλα, αγωνίστηκε στην ΑΕΛ Λεμεσού από το 2004 ως το 2006, κατακτώντας δύο φορές το πρωτάθλημα Κύπρου. Ολοκλήρωσε την καριέρα του στην ομάδα του ΑΠΟΕΛ, με τη φανέλα του οποίου αγωνίστηκε τη σεζόν 2006-07.

## Τίτλοι

### Συλλογικοί
* Κύπελλο Ελλάδας: 1999
* 2x Πρωταθλήματα Κύπρου: 2005, 2006

## Παραπομπές


## Πηγές
* Frankie King Stats - ESPN
* Frankie King NBA Stats | Basketball-Reference.com
* Frankie King Basketball Player Profile

Κατηγορία:Καλαθοσφαιριστές Άρη Θεσσαλονίκης
Κατηγορία:Καλαθοσφαιριστές ΠΑΟΚ
Κατηγορία:Καλαθοσφαιριστές Γρανάδας
Κατηγορία:Καλαθοσφαιριστές Λος Άντζελες Λέικερς
Κατηγορία:Καλαθοσφαιριστές Φιλαδέλφεια 76ers
Κατηγορία:Καλαθοσφαιριστές Πανιωνίου
Κατηγορία:Καλαθοσφαιριστές Άλμπα Βερολίνου
Κατηγορία:Καλαθοσφαιριστές Ρασίνγκ Μπασκέτ Παρί
Κατηγορία:Καλαθοσφαιριστές Γαλατασαράι
Κατηγορία:Καλαθοσφαιριστές βενεζουελάνικων συλλόγων
Κατηγορία:Καλαθοσφαιριστές ΑΕΛ Λεμεσού
Κατηγορία:Καλαθοσφαιριστές ΑΠΟΕΛ
Κατηγορία:Καλαθοσφαιριστές Γκραβλίν
Κατηγορία:Ξένοι καλαθοσφαιριστές στην Ελλάδα
Funk Metal

Το **Funk metal** είναι υποείδος της heavy metal και της alternative metal μουσικής. Συνδυάζει την φανκ μουσική με το κλασσικό heavy metal ήχο. Στο συγκεκριμένο είδος μουσικής, η κιθάρα, τα φωνητικά, το μπάσο και τα τύμπανα είναι απαραίτητα, ενώ πολλές φορές γίνονται και πειραματισμοί με πλήκτρα, τρομπέτες, σαξόφωνα και πολλά άλλα. Πρωτοπόροι του συγκεκριμένου είδους θεωρούνται οι Red Hot Chili Peppers και αυτό φαίνεται στα πρώτα τους άλμπουμ, συγκεκριμένα στο *[[The Uplift Mofo Party Plan]]*. Άλλα συγκροτήματα του είδους θεωρούνται οι Faith No More, οι Rage Against the Machine, οι Primus, οι Suicidal Tendencies και άλλοι που έχουν καταφέρει αρκετές πωλήσεις. Γενικά όμως το συγκεκριμένο είδος δεν είναι ευρέως διαδεδομένο και δεν λαμβάνει ιδιαίτερη προσοχή από το κοινό του heavy metal.

Κατηγορία:Είδη heavy metal
Ερνστ Άιχνερ

Ο **Ερνστ Άιχνερ** (Ernst Eichner, Μπαντ Άρολσεν 15 Φεβρουαρίου 1740 - Πότσδαμ 1777), ήταν Γερμανός συνθέτης της σχολής του Μάνχαϊμ  και φαγκοτίστας.
## Βιογραφικά στοιχεία
Ο Ερνστ Άιχνερ ήταν γιος τού Γιόχαν Αντρέας (Johann Andreas Eichner 1694-1768), μουσικού στην Αυλή του Βαλντέκ, που φρόντισε για την πρωταρχική μουσική του εκπαίδευση. Έγινε ευρύτερα γνωστός, σε όλη την Ευρώπη, ως βιρτουόζος εκτελεστής του φαγκότου. Το 1762 εισήλθε στην υπηρεσία του δούκα Christian IV του Zweibrücken ως βιολονίστας. Το 1768, έγινε ο εξάρχων της 17μελούς αυλικής ορχήστρας του Zweibrücken, όπου παρέμεινε μέχρι το 1772. Το 1772 οι συνθέσεις του εκδόθηκαν σχεδόν ταυτόχρονα στο Παρίσι, το Λονδίνο και το Άμστερνταμ. Το 1773 πήγε στο Λονδίνο και, όταν επέστρεψε, προσελήφθη στην ορχήστρα του πρίγκιπα της Πρωσίας, τού μετέπειτα Φρειδερίκου Γουλέλμου Β’. Το 1784, ο ποιητής και μουσικός Κ. Σούμπαρτ (Christian Friedrich Daniel Schubart) εξήρε τα έργα του Άιχνερ την «ευγενική γοητεία και γλυκύτητά τους». Το συνθετικό του ύφος υποδεικνύει ότι θα πρέπει να υπήρξε μαθητής του Καρλ Στάμιτς. Το 1772 πήρε το δεύτερο βραβείο σε διαγωνισμό σύνθεσης.

Ο Άιχνερ είχε την απόλυτη εκτίμηση των συγχρόνων του και πέτυχε διεθνή αναγνώριση ως καταξιωμένος συνθέτης, φαγκοτίστας και εξάρχων μουσικός κατά τη διάρκεια της ζωής του. Ωστόσο, πέθανε νέος και γρήγορα ξεχάστηκε.
## Κυριότερα έργα
### Ορχήστρα
*6 Συμφωνίες, op. 1 (1770)
*3 Συμφωνίες σε 8 μέρη, op. 5 (1772)
*3 Συμφωνίες σε 8 μέρη (υποχρεωτικά), op. 6 (1772)
*6 Συμφωνίες σε 8 μέρη, op. 10 (1775)
*6 Συμφωνίες για μεγάλη ορχήστρα, op. 11 (1776)
### Κοντσέρτα
*Αρ. 1 για όμποε και ορχήστρα σε Σιb Μείζονα (1764)
*Αρ. 2 για όμποε και ορχήστρα σε Ρε Μείζονα (1770)
*Αρ. 3 για όμποε και ορχήστρα σε Ντο Μείζονα (1772)
*Αρ. 4 για όμποε και ορχήστρα σε σε Σιb Μείζονα (περ. 1779)
*Αρ. 1 για φαγκότο και ορχήστρα σε Ντο Μείζονα (περ. 1771)
*Αρ. 2 για φαγκότο και ορχήστρα σε Ντο Μείζονα (1772)
*Αρ. 3 για φαγκότο και ορχήστρα σε Ντο Μείζονα (1778)
*Αρ. 4 για φαγκότο και ορχήστρα σε Mιb Μείζονα (1781)
*Αρ. 5 για φαγκότο και ορχήστρα σε Σιb Μείζονα (1782)
*Αρ. 6 για φαγκότο και ορχήστρα σε Ρε Μείζονα (1783)
*Αρ. 1 για άρπα, πιάνο και ορχήστρα σε Ντο Μείζονα (1771), επίσης και για αρπίχορδο και ορχήστρα (1777)
*Αρ. 2 για άρπα, πιάνο και ορχήστρα σε Ρε Μείζονα, op. 9 (1771)
### Μουσική δωματίου
*6 Σονάτες για φλάουτο (περ. 1776)
*6 Κουαρτέτα για φλάουτο, βιολί, βιόλα και βιολοντσέλο, op. 4
*6 Ντουέτα για βιολί και βιόλα, op. 10
*6 Κουαρτέτα για βιολί, βιόλα, βιολοντσέλο και κόντρα μπάσο, op. 12
*Ντιβερτιμέντο, για 2 όμποε, 2 κλαρινέτα, 2 κόρνα και 2 φαγκότα (1776)
*Στρατιωτικό Ντιβερτιμέντο, για 2 κλαρινέτα, 2 κόρνα και 2 φαγκότα (1783)
### Φωνητική μουσική
**Delia*, μπαλάντα (1780)
## Παραπομπές

## Πηγές
*«Λεξικό Μουσικής και Μουσικών» (Dictionary of Music and Musicians) του George Grove, D.C.L (Oxford, 1880)
*Kennedy, Michael *Λεξικό Μουσικής της Οξφόρδης* (Oxford University Press Αθήνα: Γιαλλέλης, 1989) ISBN 960-85226-1-7
*Γ. Λεωτσάκος σε Πάπυρος Λαρούς Μπριτάνικα, εκδ. 1981, 1996 (ΠΛΜ)
*Eric Blom *The New Everyman Dictionary of Music* (Grove Weidenfeld, N. York, 1988)

Κατηγορία:Γερμανοί συνθέτες κλασικής μουσικής
Μπράντον Γούλφραμ

Ο **Μπράντον Γούλφραμ**, γεννημένος στις 25 Ιουλίου 1979 στο Ώστιν του Τέξας, είναι πρώην επαγγελματίας καλαθοσφαιριστής. Έχει ύψος 2,05 μέτρα και αγωνιζόταν στη θέση του πάουερ φόργουορντ.

## Καριέρα
Ο Γούλφραμ ξεκίνησε να παίζει μπάσκετ από το λύκειο Αμαρίλο στην γενέτειρα του και φοίτησε στο πανεπιστήμιο του Ελ Πάσο από το 1997 ως το 2001. Σε σύνολο 114 αγώνων, είχε μέσους όρους 16,1 πόντων και 6,4 ριμπάουντ, αλλά δεν κατάφερε να γίνει ντραφτ για το ΝΒΑ.

Τον Οκτώβριο του 2001, φόρεσε την φανέλα του Άρη Θεσσαλονίκης για δύο αγώνες, με μέσους όρους 8,0 πόντων και 4,5 ριμπάουντ, πριν αφεθεί ελεύθερος. Συνέχισε στην πολωνική Προυζκόφ για ένα μόλις παιχνίδι, πορεία που επανέλαβε και για την Βίρτους Ρόμα. Τελικά, ολοκλήρωσε την σεζόν στην Σκαφάτι Μπάσκετ από την δεύτερη κατηγορία του ιταλικού πρωταθλήματος.

Μετά από δύο σεζόν που παρέμεινε εκτός επαγγελματικού αθλητισμού, επανήλθε ενεργά με την ομάδα της Χιχόν από την Ισπανία το 2004-05, όπου κατέλαβε την δέκατη θέση στην λίγκα LEB Oro, δεύτερη κατηγορία του πρωταθλήματος, με τον Γούλφραμ να σημειώνει 12,2 πόντους και 5,6 ριμπάουντ ανά αγώνα. Την επόμενη χρονιά μεταγράφηκε στην Ταραγόνα, καταλαμβάνοντας την έβδομη θέση στην LEB Oro, με 12,4 πόντους και 5,7 ριμπάουντ.

Το καλοκαίρι του 2006, επέστρεψε στην Χιχόν, όπου παρέμεινε για δύο σεζόν, με την ομάδα να υποβιβάζεται στην τρίτη κατηγορία του πρωταθλήματος, LEB Plata, το 2007, αλλά να κατακτά την δεύτερη θέση στην ίδια κατηγορία το 2008, με τον Γούλφραμ να αναδεικνύεται πέμπτος σκόρερ του πρωταθλήματος με 16,9 πόντους ανά αγώνα.

Το 2008-09, φόρεσε την φανέλα της Πένιας Ουέσκα, όπου αναδείχθηκε τέταρτος σκόρερ της λίγκας με 16,4 και το 2009-10 μεταγράφηκε στην Ρίβερ Ανδόρα, τερματίζοντας δεύτερος σε ποσοστό τριπόντων στο πρωτάθλημα με 48%.

## Παραπομπές


## Πηγές
* El americano Brandon Wolfram ficha por el CB Peñas
* Federación Española de Baloncesto - Competiciones FEB
* Brandon Wolfram: estadisticas, datos | MueveteBasket.es

Κατηγορία:Καλαθοσφαιριστές Άρη Θεσσαλονίκης
Κατηγορία:Καλαθοσφαιριστές Βίρτους Ρόμα
Κατηγορία:Καλαθοσφαιριστές πολωνικών συλλόγων
Κατηγορία:Καλαθοσφαιριστές Χιχόν
Κατηγορία:Καλαθοσφαιριστές Πένιας Ουέσκα
Τεταρτογενής περίοδος

[thumb|250px|Η Γη κατά την τελευταία [εποχή των Παγετώνων.]]
Η **Τεταρτογενής περίοδος** είναι η τρέχουσα και η πιο πρόσφατη από τις τρεις περιόδους του καινοζωικού αιώνα στη γεωλογική κλίμακα της Διεθνούς Επιτροπής στη Στρωματογραφία. Ακολουθεί τη Νεογενή περίοδο. Εκτείνεται χρονικά από το 2,588±0,005 εκατομμύρια χρόνια πριν μέχρι σήμερα. Η τεταρτογενής περίοδος χωρίζεται σε δύο εποχές, τη Πλειστόκαινο και την Ολόκαινο.

Η τεταρτογενής περίοδος χαρακτηρίζεται από τον κύκλο ανάπτυξης και διάλυσης των ηπειρωτικών στρωμάτων πάγου ακολουθώντας τους κύκλους του Μιλάνκοβιτς και τις σχετιζόμενες κλιματικές και περιβαλλοντικές αλλαγές.

## Παραπομπές


κατηγορία:Καινοζωική εποχή
Μειόκαινο

Το **Μειόκαινο** (σύμβολο: MI) είναι η πρώτη γεωλογική εποχή της Νεογενούς Περιόδου και εκτείνεται από 23 εκατομμύρια μέχρι 5,332 εκατομμύρια χρόνια πριν. Βρίσκεται ανάμεσα στο Ολιγόκαινο και στο Πλειόκαινο. Το όνομά του προέρχεται από τις ελληνικές λέξεις «μείων» (λιγότερο) και «καινός» (νέος), που σημαίνει λιγότερο πρόσφατος. Το κλίμα της γης άρχισε σταδιακά να ψυχραίνει από το Ολιγόκαινο προς το Πλειόκαινο, οδηγώντας σταδιακά στις εποχές των παγετώνων.Η αρχή του χαρακτηρίστηκε από την επίκληση της θάλασσας, η οποία παρουσίασε το μέγιστο σημείο της κατά τα μέσα της εν λόγω περιόδου. Παράλληλα, η αλπική ορεογένεση συνεχίστηκε με εντονότερο ρυθμό, με αποτέλεσμα τον οριστικό σχηματισμό των βορειοαμερικανικών οροσειρών και των αλπικών οροσειρών. Εξίσου έντονη υπήρξε και η ηφαιστειακή δραστηριότητα. Οι κλιματικές συνθήκες διέφεραν πολύ από τις συνθήκες της προηγούμενης περιόδου: η ζώνη της κεντρικής Ευρώπης και της Μεσογείου, που κατά τις προηγούμενες περιόδους χαρακτηριζόταν από ισημερινό κλίμα, παρουσίασε βαθμιαία μετάβαση από τροπικό σε υποτροπικό και τελικά σε εύκρατο, πιο ζεστό από το σημερινό και συνοδευόμενο από την έναρξη του κύκλου των εποχών.        

Οι πίθηκοι διαφοροποιήθηκαν κατά τη διάρκεια του Μειόκαινου και επεκτάθηκαν στον παλιό κόσμο. Μέχρι το τέλος της εποχής, οι πρόγονοι των ανθρώπων είχαν διαχωριστεί από τους προγόνους του χιμπατζή για να ακολουθήσουν το δικό τους εξελικτικό μονοπάτι. Όπως και στο Ολιγόκαινο πριν αυτό, τα λιβάδια συνέχισαν να επεκτείνονται και τα δάση μειώνονται. Στις θάλασσες του μειόκαινου εμφανίστηκαν τα δάση από φύκια (κελπ) και σύντομα έγιναν από τα πιο παραγωγικά οικοσυστήματα του πλανήτη. Τα φυτά και τα ζώα ήταν αρκετά σύγχρονα. Οι φάλαινες και οι φώκιες διαδόθηκαν. Το Μειόκαινο ήταν κύρια περίοδος της ορογέννεσης των Ιμαλαΐων, επηρεάζοντας τους μουσώνες, οι οποίοι συνδέονταν με παγετώνες στο βόρειο ημισφαίριο. Την ίδια εποχή δημιουργήθηκαν και οι Άνδεις, αν και η Βόρεια και η Νότια Αμερική δεν είχαν ακόμη ενωθεί.

Στην Ελλάδα, η πικερμική πανίδα συναντάται στις όχθες του χειμάρρου Μεγάλο Ρέμα κοντά στο Πικέρμι, περιλαμβάνοντας ζώα που φανερώνουν ότι η περιοχή αυτή υπήρξε θαμνώδης στέπα, όμοια με του Μασάι της Αφρικής, με την διαφορά ότι η χλωρίδα απαρτιζόταν από μεσογειακά φυτά. Στην στέπα αυτή ζούσαν μεγάλα προβοσκιδωτά( μαστόδοντα, δεινοθήρια), ρινόκεροι , αντιλόπες , πίθηκοι κτλ. Παρόμοια πανίδα βρέθηκε και στην ευβοϊκή περιοχή απέναντι από την Ραφήνα, υποδεικνύοντας ότι η περιοχή θα πρέπει να ήταν ενωμένη με την Στερεά Ελλάδα κατά την εποχή εκείνη.   

## Υποδιαιρέσεις
Το Μειόκαινο διαιρείται σε έξι βαθμίδες:

## Παραπομπές


Κατηγορία:Καινοζωική εποχή
Γιόχαν Γκέοργκ Άλε

Ο **Γιόχαν Γκέοργκ Άλε** (Johann Georg Ahle, Μυλχάουζεν, βάπτ. 12 Ιουνίου 1651 - Μυλχάουζεν, 2 Δεκεμβρίου 1706) ήταν Γερμανός συνθέτης, οργανίστας και ποιητής. Γιος του Γιόχαν Ρούντολφ Άλε (1625-1673) και πιθανότατα μαθητής του, διαδέχτηκε τον πατέρα του στη θέση του οργανίστα στην εκκλησία του Αγίου Βλασίου στο Μυλχάουζεν, όπου παρέμεινε μέχρι το θάνατό του. Εκεί τον διαδέχτηκε ο Γιόχαν Σεμπάστιαν Μπαχ. Συνέθεσε τόσο εκκλησιαστική όσο και κοσμική μουσική, ωστόσο, για το μουσικό του έργο ελάχιστα είναι γνωστά. Από τα θεωρητικά του κείμενα συμπεραίνεται πως διέθετε σπουδαία κατάρτιση στη μουσική θεωρία και ιστορία. Ξεχωρίζουν οι πραγματείες που έγραψε ο ίδιος, μεταξύ αυτών και «Μουσικές Συζητήσεις» (*Musikalische Gespräche*) που εκδόθηκαν σε τέσσερις τόμους και είναι γραμμένες στη μορφή διαλόγων, καθώς και μια εμπλουτισμένη και σχολιασμένη έκδοση ενός εγχειριδίου τραγουδιού του Γιόχαν Ρούντολφ Άλε. Διακρίθηκε επίσης ως ποιητής και βραβεύτηκε από τον Αυτοκράτορα Λεοπόλδο Α΄ το 1680.

## Παραπομπές


## Πηγές
*George J. Buelow. "Ahle: (2) Johann Georg." *Grove Music Online. Oxford Music Online.* Oxford University Press, 16 Αυγούστου 2016

## Εξωτερικοί σύνδεσμοι
* 

Κατηγορία:Συνθέτες του Μπαρόκ
Κατηγορία:Γερμανοί συνθέτες κλασικής μουσικής
Ελεύθερη πτώση (ταινία)

Η **Ελεύθερη πτώση** (γερμ. *Freier Fall*) είναι γερμανική δραματική ταινία του 2013.

## Πλοκή
Ο Μαρκ είναι παντρεμένος με την Μπετίνα και περιμένει παιδί. Στην αστυνομική ακαδημία όπου εκπαιδεύεται, γνωρίζει και γίνεται φίλος με τον Κάι, πηγαίνουν μαζί για τζόγκινγκ και έχουν συχνή επαφή. Σιγά σιγά η σχέση τους μετεξελίσσεται σε ερωτική και τότε ξεκινούν τα προβλήματα: προσπαθούν να κρυφτούν, ιδίως στο συντηρητικό περιβάλλον της αστυνομίας, ενώ γεννιέται και το παιδί του Μαρκ.

## Διανομή

## Παραπομπές

## Εξωτερικοί σύνδεσμοι
*Επίσημη ιστοσελίδα
*Η ταινία στο IMDb

Κατηγορία:Γερμανικές ταινίες
Κατηγορία:Γερμανικές δραματικές ταινίες
Κατηγορία:Γερμανικές ταινίες συσχετιζόμενες με ΛΟΑΤ
Κατηγορία:Γερμανόφωνες ταινίες
Κατηγορία:Ταινίες του 2013
Απόστολος Κουτρούλιας

Ο **Απόστολος (Τόλης) Κουτρούλιας**, γεννημένος στις 27 Απριλίου 1976 στο Λουτράκι Κορινθίας, είναι Έλληνας επαγγελματίας καλαθοσφαιριστής. Διαθέτοντας ύψος 2,03 μέτρα, αγωνίζεται στη θέση του πάουερ φόργουορντ και του σέντερ. Αποτελεί το δεύτερο παραγωγικότερο σκόρερ στην ιστορία της Α2 Εθνικής Κατηγορίας.
## Καριέρα
Ο Κουτρούλιας ξεκίνησε να αγωνίζεται από τα τμήματα υποδομής των ομάδων του Ποσειδώνα Λουτρακίου και του Πρωτέα Αθηνών, πριν υπογράψει το πρώτο του επαγγελματικό συμβόλαιο στα 19 του χρόνια με την ομάδα του Πανελληνίου. Παρέμεινε για έξι χρόνια στην ομάδα των «Ολυμπιονικών», αγωνιζόμενος στην Α2 εθνική κατηγορία, πριν αγωνιστεί στο ανώτερο επίπεδο του ελληνικού πρωταθλήματος με την ομάδα του Άρη την σεζόν 2001-02, όταν και είχε μέσους όρους 4,5 πόντων και 2,2 ριμπάουντ σε 23 αγώνες της κανονικής περιόδου.

Το 2002-03, κατέκτησε την πέμπτη θέση στην Α2 με την ομάδα της Χαλκίδας, ενώ από το 2003 ως το 2005 φόρεσε την φανέλα του Ιωνικού Νέας Φιλαδέλφειας, στο πρωτάθλημα της Α1.

Επέστρεψε στην Α2 το 2005-06 με την ομάδα της ΜΕΝΤ και ως το 2008 αγωνίστηκε με τα χρώματα της Δάφνης. Κατά την διετία 2008-2010 φόρεσε την φανέλα της Νήαρ Ηστ και μετά από έναν χρόνο στην Πάτρα και την Ολυμπιάδα, υπέγραψε στο Παγκράτι, όπου παρέμεινε ως το καλοκαίρι του 2016, όταν και ολοκλήρωσε την αγωνιστική του καριέρα.

Είναι ο δεύτερος σκόρερ στην ιστορία της Α2 Εθνικής κατηγορίας, ξεπερνώντας τους 5.000 πόντους το 2015.

Ο Κουτρούλιας είναι κάτοχος διπλώματος προπονητικής, έχοντας εκφράσει επιθυμία να στραφεί προς την κατεύθυνση αυτή στο μέλλον.

## Προσωπική ζωή
Ο Κουτρούλιας είναι παντρεμένος με την τηλεπαρουσιάστρια Έλσα Τόλη. Το ζευγάρι έχει δύο παιδιά, την Τερψιχόρη (γενν. 2010) και το Γιώργο (γενν. 2012).

Παράλληλα με την αθλητική του καριέρα ο Κουτρούλιας διατηρεί και επιχειρηματική δραστηριότητα στην ιδιαίτερη πατρίδα του, το Λουτράκι.

## Παραπομπές


## Πηγές
* Κουτρούλιας Απόστολος του Γεωργίου
* Τόλης Κουτρούλιας: «Έχω σχέση αγάπης με το μπάσκετ - agapotobasket
* Τόλης Κουτρούλιας σταθερή αξία στον χώρο του ελληνικού μπάσκετ 

## Εξωτερικοί σύνδεσμοι
* Koutroulias, Apostolos, πληροφορίες αθλητή στον επίσημο ιστότοπο της FIBA Europe.

Κατηγορία:Έλληνες καλαθοσφαιριστές
Κατηγορία:Έλληνες προπονητές καλαθοσφαίρισης
Κατηγορία:Καλαθοσφαιριστές Πανελληνίου
Κατηγορία:Καλαθοσφαιριστές Άρη Θεσσαλονίκης
Κατηγορία:Καλαθοσφαιριστές Α.Γ.Ε. Χαλκίδας
Κατηγορία:Καλαθοσφαιριστές Ιωνικού Νέας Φιλαδέλφειας
Κατηγορία:Καλαθοσφαιριστές ΜΕΝΤ
Κατηγορία:Καλαθοσφαιριστές Δάφνης
Κατηγορία:Καλαθοσφαιριστές Ηλυσιακού
Κατηγορία:Καλαθοσφαιριστές Νήαρ Ηστ
Κατηγορία:Καλαθοσφαιριστές Ολυμπιάδας Πατρών
Κατηγορία:Καλαθοσφαιριστές Παγκρατίου
Κατηγορία:Καλαθοσφαιριστές Α.Ε. Χολαργού
Κατηγορία:Καλαθοσφαιριστές Παπάγου
Κατηγορία:Προπονητές καλαθοσφαίρισης Παγκρατίου
Κατηγορία:Πάουερ φόργουορντ
Κατηγορία:Σέντερ
Β΄ Εθνική ποδοσφαίρου ανδρών 2016-17

Το **Πρωτάθλημα Φούτμπολ Λιγκ 2016–17** (γνωστό και ως **Football League** έως το Φεβρουάριο όταν για λόγους χορηγίας μετονομάστηκε σε **Stoiximan.gr Football League**) για τη συγκεκριμένη αγωνιστική περίοδο είναι η δεύτερη σε τάξη κατηγορία του ελληνικού ποδοσφαίρου. Για έβδομη αγωνιστική περίοδο το πρωτάθλημα διεξήχθη με την επωνυμία Football League, ενώ προηγουμένως ήταν γνωστή ως *Β΄ Εθνική*.

Πρωταθλητής αναδείχθηκε ο Απόλλων Σμύρνης και μαζί με τη δευτεραθλήτρια Λαμία (για πρώτη φορά στην ιστορία της), θα συμμετάσχουν στη Super League, της περιόδου 2017-18. Ο Πανελευσινιακός υποβιβάστηκε στη Γ' Εθνική κατηγορία ποδοσφαίρου 2017-18, μαζί με την  Καλλονή (που αποβλήθηκε από το πρωτάθλημα στις 25 Μαΐου 2017) και τον Πανθρακικό (που είχε αποχωρήσει από το πρωτάθλημα τον Ιανουάριο του 2017), καθώς και τον Α.Ο. Χανιά που του επιβλήθηκε ποινή αφαίρεσης συνολικά 36 βαθμών.

## Ομάδες
Οι ομάδες που συμμετέχουν στην Football League 2016-17.

## Βαθμολογία

## Αποτελέσματα

 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 

### Κορυφαίοι σκόρερ

## Σημειώσεις


## Παραπομπές


## Εξωτερικοί σύνδεσμοι
*

Κατηγορία:Β΄ Εθνική κατηγορία ποδοσφαίρου αντρών Ελλάδας
Κατηγορία:Εγχώρια ποδοσφαιρικά πρωταθλήματα 2016–2017
Διεθνής Έκθεση του Σικάγου

Η **Διεθνής Έκθεση του Σικάγου** (επίσημο σύντομο όνομα για το **Διεθνές Πανηγύρι: Κολουμπιανή Έκθεση**, επίσης γνωστή και ως **Το Παγκόσμιο Πανηγύρι του Σικάγου**) ήταν παγκόσμια έκθεση που πραγματοποιήθηκε στο Σικάγο το 1893, για τον εορτασμό της 400της επετείου της άφιξης του Χριστόφορου Κολόμβου στο Νέο Κόσμο το 1492. Επίκεντρο της έκθεσης ήταν μια μεγάλη πισίνα με νερό, η οποία αντιπροσώπευε το μεγάλο ταξίδι που έκανε ο Κολόμβος στο Νέο Κόσμο. Η Έκθεση υπήρξε ένα κοινωνικό και πολιτιστικό γεγονός με μεγάλη επιρροή στην αρχιτεκτονική, στις τέχνες και στη γενικότερη εικόνα της πόλης του Σικάγου, καθώς και στον αμερικανικό βιομηχανικό οπτιμισμό.

## Παραπομπές


Κατηγορία:Εκθέσεις
Κατηγορία:Σικάγο
Αντωνία της Πορτογαλίας

Η **Αντωνία** (πορτ. *Antónia de Bragança*, 17 Φεβρουαρίου 1845 – 27 Δεκεμβρίου 1913) ήταν πριγκίπισσα της Πορτογαλίας και μέλος του Οίκου των Μπραγκάνσα.

## Βιογραφία
Η *Αντωνία Μαρία Φερδινάνδη Μιχαηλία Γαβριηλίαα Ραφαηλίαα Φραγκίσκη της Ασσίζης* *Άννα Γκονζάγκα Συλβερία Ιουλία Αυγούστα* γεννήθηκε στις 17 Φεβρουαρίου 1845 στο Παλάτι της Μπελέμ της Λισαβόνας. Γονείς της ήταν η Μαρία Β΄ (1819 - 1853) και ο Φερδινάνδος Β΄ της Πορτογαλίας (1816 - 1885). Μέσω του πατέρα της έφερε τους τίτλους της *πριγκίπισσας της [[Οίκος της Σαξονίας-Κοβούργου-Γόθας|Σαξονίας-Κοβούργου και Γκότα]]* και της *δούκισσας της [[Βασίλειο της Σαξονίας|Σαξονίας]]*.

Στις 12 Σεπτεμβρίου 1861 παντρεύτηκε τον Λεοπόλδο του Χοεντσόλλερν, με τον οποίο απέκτησε τρεις γιους:
* Γουλιέλμος (1864 - 1927), Πρίγκηπας του Χοεντσόλλερν.
* Φερδινάνδος (1865 - 1927), Βασιλιάς της Ρουμανίας.
* Κάρολος Αντώνιος (1868 - 1919), Πρίγκηπας του Χοεντσόλλερν.

Η Αντωνία απεβίωσε στις 27 Δεκεμβρίου 1913 στο Ζίγκμαρινγκεν της Γερμανικής Αυτοκρατορίας.

## Πρόγονοι


## Παραπομπές


Κατηγορία:Πριγκίπισσες της Πορτογαλίας
Κατηγορία:Οίκος της Μπραγκάνσα
Κατηγορία:Πριγκίπισσες της Γερμανίας
Κατηγορία:Πριγκίπισσες του Χοεντσόλερν-Ζίγκμαρινγκεν
Κατηγορία:Ινφάντας της Πορτογαλίας
Κοριτσάκι (Γεώργιος Άβλιχος)

Το ***Κοριτσάκι*** είναι πίνακας ζωγραφικής του Γεωργίου Άβλιχου που χρονολογείται μετά το 1888. Πρόκειται για ελαιογραφία σε μουσαμά διαστάσεων 47 x 67 εκ. που εκτίθεται στο Παράρτημα Κέρκυρας της Εθνικής Πινακοθήκης και Μουσείου Αλεξάνδρου Σούτζου.

## Ο πίνακας
Το κορίτσι του Άβλιχου, με το μελαγχολικό, σχεδόν απόν βλέμμα, στέκεται πειθαρχημένο και απόμακρο φορώντας την καλή του φορεσιά και κρατώντας το μπουγαρίνι του, είδος γιασεμιού με μεθυστικό άρωμα που ανθίζει ακόμα στα καντούνια των Επτανήσων. Το κορίτσι ακινητεί μπροστά στο βλέμμα του ζωγράφου που με την λεία επιφάνεια της ζωγραφικής του και το επιμελημένο του σχέδιο επιβεβαιώνει την αδιατάρακτη ισορροπία στην επτανησιακή κοινωνία στα τέλη του 19ου αιώνα και την θέληση του να αναγνωρισθεί ο ίδιος και το έργο του. 

## Στιλ και επιρροές
Ο Γεώργιος Άβλιχος, ποιητής, μουσικός και ζωγράφος με σπουδές στην Ιταλία, αποδεσμεύτηκε τελείως από την παράδοση του ακαδημαϊσμού της εποχής του. Ένα άλλο χαρακτηριστικό που διακρίνει τον Άβλιχο από τους σύγχρονους του είναι ότι αποφεύγει την καφετιά άσφαλτο (μπιτούμ) που χρησιμοποιούν οι ακαδημαϊκοί και ζωγραφίζει με καθαρά και λαμπερά χρώματα.

Εκπρόσωπος της επτανησιακής Σχολής του 19ου αιώνα, ο Άβλιχος ασχολήθηκε κατά κύριο λόγο με την προσωπογραφία, την ηθογραφία και τη νεκρή φύση. Με αφετηρία την ιταλική ακαδημαϊκή παράδοση που διδάχτηκε στην περίοδο των σπουδών του, καλλιέργησε στους πίνακες του μια ποιητική ατμόσφαιρα. Στα πορτρέτα του απομακρύνθηκε από τον καθιερωμένο τύπο που κυριαρχούσε στην προσωπογραφία του πρώτου μισού του 19ου αιώνα καθώς ξεπέρασε την αυστηρότητα της στάσης, τους σκοτεινούς τόνους και την τυποποιημένη σύνθεση, επιλέγοντας στις πιο αντιπροσωπευτικές δημιουργίες του, απαλά και αρμονικά χρώματα τονίζοντας κατά την απόδοση τον ρεαλισμό.

## Παραπομπές


## Πηγές
*Εθνική Πινακοθήκη και Μουσείο Αλεξάνδρου Σούτζου,*Εθνική Πινακοθήκη 100 χρόνια* β΄έκδοση, Αθήνα 2001, ISBN 960 7791 02 9
*Εθνική Πινακοθήκη-Μουσείο Αλεξάνδρου Σούτζου, "Επτανήσιοι καλλιτέχνες του 18ου και 19ου αι.", Ιούνιος-Οκτώβριος 1998

## Εξωτερικοί Σύνδεσμοι
* Επίσημη Ιστοσελίδα Εθνικής Πινακοθήκης-Μουσείου Αλεξάνδρου Σούτζου Αθηνών
* Επίσημη Ιστοσελίδα Παραρτήματος της Εθνικής Πινακοθήκης στην Κέρκυρα

Κατηγορία:Έργα ελληνικής ζωγραφικής
Κατηγορία:Εθνική Πινακοθήκη-Μουσείο Αλεξάνδρου Σούτζου
Ασσουάν του Νείλου (Κωνσταντίνος Μαλέας)

thumb|Κωνσταντίνος Μαλέας, Ασσουάν του Νείλου
Ο πίνακας **«Ασσουάν του Νείλου»** είναι έργο ζωγραφικής του Κωνσταντίνου Μαλέα που φιλοτεχνήθηκε το 1923. Πρόκειται για ελαιογραφία σε μουσαμά διαστάσεων 23 x 23,5 εκ. και εκτίθεται στο Παράρτημα Κέρκυρας της Εθνικής Πινακοθήκης και Μουσείου Αλεξάνδρου Σούτζου.

## Ο πίνακας
Στον πίνακα απεικονίζεται τοπίο από την πόλη Ασσουάν, που βρίσκεται στη Νότια Αίγυπτο, στη δυτική όχθη του ποταμού Νείλου, όπως την είδε ο Κωνσταντίνος Μαλέας το 1923. Εκείνη τη χρονιά ο ζωγράφος πραγματοποίησε το δεύτερο ταξίδι του στη Μέση Ανατολή που είχε ως επακόλουθο τη δημιουργία έργων, κυρίως εμπνευσμένα από το αιγυπτιακό τοπίο. Τα έργα αυτά διακρίνονται για την αδρή και γενική γραφή που τα διέπει. Οι καταγραφές αυτές είναι μελέτες εκ του φυσικού, συνήθως με μολύβι σε χαρτί και δευτερευόντως σχεδιάσματα με λάδι. Τα έργα αυτά ολοκληρώθηκαν αργότερα με την επιστροφή του Μαλέα στην Ελλάδα.

## Τεχνοτροπία και έργο
Ο Μαλέας θεωρείται ως ανανεωτής της ελληνικής ζωγραφικής και ως ο καλλιτέχνης που από κοινού με τον Κωνσταντίνο Παρθένη, αμφισβητώντας τον ακαδημαϊσμό της προηγούμενης καλλιτεχνικής γενιάς που είχε ως πρότυπο τη λεγόμενη σχολή του Μονάχου, προετοίμασε το έδαφος για την εμφάνιση των ζωγράφων της γενιάς του '30, πολλοί από τους οποίους επηρεάστηκαν σημαντικά από αυτόν. Στη διαμόρφωση της τεχνοτροπίας του Μαλέα έπαιξε σημαντικό ρόλο η μαθητεία του στο Παρίσι όπου ήρθε σε επαφή με τα ιμπρεσιονιστικά και μεταϊμπρεσιονιστικά ρεύματα, στα οποία έμεινε πιστός σε όλη τη διάρκεια της καλλιτεχνικής του πορείας. Κατά κύριο λόγο ασχολήθηκε με την τοπιογραφία. Στα έργα του κυρίαρχο ρόλο έχουν η σχηματοποίηση και τα δυνατά και καθαρά χρώματα ενώ κατά τη δεκαετία του 1910 καθιέρωσε στην Ελλάδα την επίπεδη απεικόνιση, η οποία αποτελεί μια βασική αρχή της μοντέρνας τέχνης. Η αξία του έργου του Μαλέα αναγνωρίστηκε νωρίς και τιμήθηκε αναλόγως καθώς το 1923 έλαβε το Αριστείο Γραμμάτων και Τεχνών. 

## Παραπομπές


## Πηγές
# Εθνική Πινακοθήκη και Μουσείο Αλεξάνδρου Σούτζου,*Εθνική Πινακοθήκη 100 χρόνια* β΄έκδοση, Αθήνα 2001, ISBN 960 7791 02 9
# Ίδρυμα της Βουλής των Ελλήνων για τον κοινοβουλευτισμό και τη Δημοκρατία, *Έργα Τέχνης από τη συλλογή της Βουλής των Ελλήνων* β΄ αναθεωρημένη έκδοση, 2010, ISBN 978 960 6757 29 7

## Εξωτερικοί σύνδεσμοι
* Επίσημη Ιστοσελίδα Εθνικής Πινακοθήκης-Μουσείου Αλεξάνδρου Σούτζου Αθηνών
* Επίσημη Ιστοσελίδα Παραρτήματος της Εθνικής Πινακοθήκης στην Κέρκυρα

Ασσουαν του Νειλου
Ασσουαν
Κρίστιαν Φρίντελ

Ο **Κρίστιαν Φρίντελ** είναι Γερμανός ηθοποιός.

Γεννήθηκε το 1979 στο Μαγδεμβούργο και έγινε γνωστός από την ταινία *[[Η Λευκή Κορδέλα]]*, όπου υποδύθηκε τον σχολικό δάσκαλο.
## Ταινίες
*2009 Η Λευκή Κορδέλα
*2011 Κοτόπουλο με δαμάσκηνα
*2012 Russendisko
*2012 Ende der Schonzeit
*2014 Τρελή αγάπη 
*2015 Τα 13 λεπτά που δεν άλλαξαν την ιστορία

## Παραπομπές


## Εξωτερικοί σύνδεσμοι
* 
*Προσωπική ιστοσελίδα

Κατηγορία:Γερμανοί ηθοποιοί κινηματογράφου
Ολιγόκαινο

Το **Ολιγόκαινο** είναι γεωλογική εποχή της Παλαιογενούς περιόδου του Καινοζωικού η οποία εκτείνεται από 33,9 έως 23 εκατομμύρια χρόνια πριν το σήμερα. Ακολουθεί το Ηώκαινο και ακολουθείται από το Μειόκαινο. Είναι η τρίτη και τελευταία εποχή του Παλαιογενούς. Όπως συμβαίνει και με άλλες γεωλογικές περιόδους, τα γεωλογικά στρώματα τα οποία οριοθετούν την εποχή μπορούν να ταυτοποιηθούν, αλλά οι ακριβείς χρονολογίες έναρξης και λήξης της περιόδου είναι ελαφρώς αβέβαιες. Το όνομα Ολιγόκαινο προέρχεται από τις ελληνικές λέξεις «ολίγος» και «καινός» (νέος).

Το Ολιγόκαινο συχνά θεωρείται σημαντική στιγμή μετάβασης, ο σύνδεσμος ανάμεσα στον αρχαϊκό κόσμο του τροπικού Ηώκαινου και των πιο σύγχρονων οικοσυστημάτων του Μειόκαινου. Σημαντικές αλλαγές κατά τη διάρκεια του Ολιγόκαινου περιλαμβάνουν την παγκόσμια επέκταση των λιβαδιών και την υποχώρηση των τροπικών δασών των πλατύφυλλων στην ισημερινή ζώνη.

Η έναρξη του Ολιγόκαινου σηματοδοτείται από ένα σημαντικό γεγονός εξαφάνισης, το οποίο περιλάμβανε την αντικατάσταση της ευρωπαϊκής πανίδας με ασιατική, με την εξαίρεση των ενδημικών τρωκτικών και μαρσιποφόρων. Αντίθετα, το όρια Ολιγόκαινου-Μειόκαινο δεν αναγνωρίζονται το ίδιο εύκολα.

## Παραπομπές


κατηγορία:Καινοζωική εποχή
Κύπελλο Στάνκοβιτς

Το **Κύπελλο Στάνκοβιτς** (αγγλικά: *FIBA Stanković Continental Champions*) είναι ένα διεθνές τουρνουά καλαθοσφαίρισης εθνικών ομάδων ανδρών που διεξάγεται κάθε χρόνο από τη Διεθνή Ομοσπονδία Καλαθοσφαίρισης (FIBA). Η ιδέα για το τουρνουά ήρθε από τον πρόεδρο της FIBA και το σκοπό του κυπέλλου ήταν προς τιμήν της Σερβίας Μπόρισλαβ Στάνκοβιτς, Γενικός Επίτιμος Γραμματέας της FIBA, για τη σημαντική συμβολή του στον κόσμο του μπάσκετ. Η διοργάνωση διεξάγεται μόνο στην Κίνα ως χώρα υποδοχής για το Κύπελλο. Το Κύπελλο είναι οργανωμένη για να προωθήσει το μπάσκετ στη χώρα αυτή και να δώσει την ευκαιρία για την εθνική ομάδα μπάσκετ των ανδρών Κίνα για να ανταγωνιστεί με άλλες κορυφαίες εθνικές ομάδες από όλο τον κόσμο στο υψηλότερο επίπεδο.

## Κατάλογος διοργανώσεων και νικητών

Κατηγορία:Διοργανώσεις καλαθοσφαίρισης εθνικών ομάδων
Προσωπογραφία κυρίου (Φραντσέσκο Πίτζε)

Η ***Προσωπογραφία κυρίου*** είναι έργο του Φραντσέσκο Πίτζε (1822-1862), Ιταλού ζωγράφου που δραστηριοποιήθηκε στην Ελλάδα. Πρόκειται για ελαιογραφία σε μουσαμά με διαστάσεις 69 x 49 εκ. που εκτίθεται στο Παράρτημα Κέρκυρας της Εθνικής Πινακοθήκης και Μουσείου Αλεξάνδρου Σούτζου.

## Ο πίνακας
Ο πίνακας παρουσιάζει ένα γνώριμο μοτίβο των προσωπογραφιών του Πίτζε που απεικονίζει τις μορφές τυπικές και άκαμπτες σε εσωτερικούς χώρους μεγαλοπρεπών σπιτιών κοντά σε ανοιχτά παράθυρα ή σε μπαλκόνια με θέα αρχαιολογικούς χώρους, νησιά και πόλεις.

## Στυλ και επιρροές
Ο Πίτζε ασχολήθηκε κατά κύριο λόγο με την προσωπογραφία και σε μικρότερο βαθμό με την τοπιογραφία. Χαρακτηριστικό γνώρισμα του ύφους του Πίτζε είναι η ακρίβεια στην παρατήρηση που συνυπάρχει σε αρμονία με το στυλιζάρισμα. Η τεχνοτροπία με την οποία απέδιδε ο Πίτζε τις μορφές του συνδέει τα έργα του με τη γερμανική και φλαμανδική ζωγραφική του 16ου και 17ου αιώνα ενώ οι αναφορές στην ελληνική αρχαιότητα και η ρομαντική κλασικιστική διάθεση φανερώνουν επιρροή από τα κλασικά ιδεώδη της εποχής του.

## Παραπομπές


## Πηγές
#Εθνική Πινακοθήκη και Μουσείο Αλεξάνδρου Σούτζου,*Εθνική Πινακοθήκη 100 χρόνια* β΄έκδοση, Αθήνα 2001, ISBN 960 7791 02 9
#Εθνική Πινακοθήκη-Μουσείο Αλεξάνδρου Σούτζου, "Επτανήσιοι καλλιτέχνες του 18ου και 19ου αι.", 1998
#Εθνική Πινακοθήκη και Μουσείο Αλεξάνδρου Σούτζου,"Ζωγραφίζοντας στην Κέρκυρα", 2003

## Εξωτερικοί σύνδεσμοι
* Επίσημη Ιστοσελίδα Εθνικής Πινακοθήκης-Μουσείου Αλεξάνδρου Σούτζου Αθηνών
* Επίσημη Ιστοσελίδα Παραρτήματος της Εθνικής Πινακοθήκης στην Κέρκυρα

Κατηγορία:Εθνική Πινακοθήκη-Μουσείο Αλεξάνδρου Σούτζου
Κατηγορία:Ιταλικοί πίνακες
Αϊζάια Μόρις

Ο **Αϊζάια Μόρις** (Ρίτσμοντ της Βιρτζίνια, 2 Απριλίου 1969), είναι Αμερικάνος πρώην επαγγελματίας καλαθοσφαιριστής. Έχει ύψος 2,03 μέτρα και αγωνιζόταν στη θέση του Πάουερ φόργουορντ.

## Σταδιοδρομία
Ο Μόρις σπούδασε στο πανεπιστήμιο του Σαν Χακίντο από το 1988 ως το 1990 και μεταγράφηκε στο Άρκανσας για δύο ακόμη χρόνια, παίζοντας σε 72 παιχνίδια με μέσους όρους 8,8 πόντων και 4,5 ριμπάουντ.

Αγωνίστηκε στο ΝΒΑ τη σεζόν 1992-93, αφού επιλέχθηκε στην 37η θέση του ντραφτ από τους Μαϊάμι Χιτ και ανταλλάχθηκε στους Ντιτρόιτ Πίστονς. Σε 25 αγώνες, σημείωνε 2,2 πόντους κατά μέσο όρο και αφέθηκε ελεύθερος μετά το τέλος της χρονιάς. Την επόμενη σεζόν, φόρεσε τη φανέλα της ιταλικής Αρέσιουμ Μιλάνο, η οποία αγωνιζόταν στην Α2 κατηγορία του πρωταθλήματος.

Επέστρεψε στην πατρίδα του για να αγωνιστεί στο CBA, πριν ολοκληρώσει τη σεζόν 1994-95 στη Βενεζουέλα. Το 1995-96, αγωνίστηκε στην ισπανική Liga ACB με την ομάδα της Ουέσκα, έχοντας μέσους όρους 12,7 πόντων και 7,8 ριμπάουντ σε 18 αγώνες, πριν κλείσει τη χρονιά στη Χιλή. Συνέχισε στην Αργεντινή και τη Βενεζουέλα και το 1997-98 επέστρεψε στην Ευρώπη, φορώντας τη φανέλα του Απόλλωνα Λεμεσού.

Τη σεζόν 1998-99, έπαιξε στην Πολωνία με την Πογκόν Ρούντα Σλάσκα, κάτι που επανέλαβε και την επόμενη χρονιά, ενώ τα καλοκαίρια αγωνιζόταν για σύντομα χρονικά διαστήματα στη Βενεζουέλα. Το 2000-01, φόρεσε τη φανέλα της ΑΕΛ Λεμεσού και συνέχισε στη ρωσική Αβτοντόρ Σαρατόφ, πριν υπογράψει στον Άρη Θεσσαλονίκης τον Οκτώβριο του 2001, παραμένοντας όμως στους "κίτρινους" για μόλις τρία παιχνίδια.

Ολοκλήρωσε τη σεζόν 2001-02 στον Ερυθρό Αστέρα Βελιγραδίου και για την επόμενη χρονιά συμφώνησε με την Ένωση Νέων Αγίου Δομετίου για το κυπριακό πρωτάθλημα. Σταμάτησε το μπάσκετ το 2004, αλλά επέστρεψε στους αγωνιστικούς χώρους για να αγωνιστεί στο πρωτάθλημα του ΑΒΑ με τους Άρκανσας Αέρος το 2006-07.

## Παραπομπές


## Πηγές
* Isaiah Morris NBA Stats | Basketball-Reference.com
* Isaiah Morris Europe Stats | Basketball-Reference.com
* DraftExpressProfile: Isaiah Morris, Stats, Comparisons, and Outlook

Κατηγορία:Καλαθοσφαιριστές Άρη Θεσσαλονίκης
Κατηγορία:Καλαθοσφαιριστές Ντιτρόιτ Πίστονς
Κατηγορία:Καλαθοσφαιριστές ιταλικών συλλόγων
Κατηγορία:Καλαθοσφαιριστές βενεζουελάνικων συλλόγων
Κατηγορία:Καλαθοσφαιριστές Πένιας Ουέσκα
Κατηγορία:Καλαθοσφαιριστές αργεντίνικων συλλόγων
Κατηγορία:Καλαθοσφαιριστές Απόλλωνα Λεμεσού
Κατηγορία:Καλαθοσφαιριστές πορτορικανικών συλλόγων
Κατηγορία:Καλαθοσφαιριστές πολωνικών συλλόγων
Κατηγορία:Καλαθοσφαιριστές ΑΕΛ Λεμεσού
Κατηγορία:Καλαθοσφαιριστές ρωσικών συλλόγων
Κατηγορία:Καλαθοσφαιριστές Ερυθρού Αστέρα Βελιγραδίου
Μίλαν Τράικοβιτς

Ο **Μίλαν Τράικοβιτς** () είναι Κύπριος αθλητής του στίβου με σημαντικές επιτυχίες και διακρίσεις σε διεθνείς αγώνες στο δρόμο με εμπόδια. Γεννήθηκε στην πόλη Σουρντούλιτσα της Σερβίας και μετανάστευσε με την οικογένειά του στην Κύπρο εξαιτίας της έκρυθμης κατάστασης που δημιουργήθηκε από τους ΝΑΤΟϊκούς βομβαρδισμούς στη Σερβία το 1999. Από νεαρή ηλικία άρχισε να ασχολείται με το ποδόσφαιρο, ενώ στην Κύπρο εντάχθηκε στις τάξεις των ακαδημιών της ποδοσφαιρικής ομάδας του Απόλλωνα Λεμεσού. Παρά την επιτυχημένη παρουσία του στο ποδόσφαιρο, ξεκίνησε παράλληλα την ενασχόλησή του με τον στίβο όπου και πέτυχε σημαντικές διακρίσεις στη συνέχεια.

## Σημαντικές διακρίσεις
Οι σημαντικότερες του διακρίσεις είναι η κατάκτηση δύο χρυσών μεταλλίων στον Δρόμο με εμπόδια 110μ. στους Αγώνες Μικρών Κρατών Ευρώπης το 2013 και το 2015 με χρόνους 14.03 και 13.86 αντίστοιχα.

Κατά την πρώτη του συμμετοχή σε Ολυμπιακούς Αγώνες το 2016 στο Ρίο ντε Τζανέιρο, o Τράικοβιτς προκρίθηκε στον τελικό του Δρόμου 110μ με εμπόδια με χρόνους 13.41 και 13.31 στους ημιτελικούς. Με αυτή του την πρόκριση, αποτελεί τον πρώτο και μοναδικό μέχρι στιγμής Κύπριο αθλητή που προκρίνεται στον τελικό του συγκεκριμένου αγωνίσματος σε Ολυμπιακούς Αγώνες.

[thumb|right|Ο Μίλαν Τραΐκοβιτς εκπροσωπώντας την Κύπρο στον τελικό των 110μ με εμπόδια στους Ολυμπιακούς Αγώνες στο Ρίο τον Αύγουστο του [2016.]]

## Ατομικά και Παγκύπρια Ρεκόρ
Το ατομικό του ρεκόρ είναι 13.31 στο αγώνισμα του Δρόμου 110μ με εμπόδια στον ημιτελικό στους Ολυμπιακούς Αγώνες του Ρίο και 7.67 στο αγώνισμα του Δρόμου 60μ με εμπόδια στον Πειραιά το 2015. Και τα δύο ατομικά του ρεκόρ αποτελούν παγκύπρια ρεκόρ.

## Συμμετοχές και Διακρίσεις

## Παραπομπές


Κατηγορία:Κύπριοι αθλητές του στίβου
Τραΐκοβιτς Μίλαν
Κατηγορία:Κύπριοι σερβικής καταγωγής
Κατηγορία:Κάτοχοι μεταλλίων του Ευρωπαϊκού Πρωταθλήματος Κλειστού Στίβου
Κατηγορία:Αθλητές του στίβου στους Θερινούς Ολυμπιακούς Αγώνες 2020
Κατηγορία:Πολιτογραφημένοι πολίτες της Κύπρου
Κατηγορία:Κύπριοι Μεσογειονίκες
Ευρωπαϊκό Πρωτάθλημα Καλαθοσφαίρισης Γυναικών 1938

μικρογραφία|Από τον αγώνα Ιταλία - Λιθουανία στο Ευρωπαϊκό Πρωτάθλημα Γυναικών του 1938
Το **Ευρωπαϊκό Πρωτάθλημα Καλαθοσφαίρισης Γυναικών 1938** ήταν το 1ο περιφερειακό πρωτάθλημα που διοργάνωσε η FIBA Europe για τις γυναίκες. Ο διαγωνισμός πραγματοποιήθηκε στη Ρώμη, την πρωτεύουσα της Ιταλίας και πραγματοποιήθηκε από τις 12 Οκτωβρίου - 16 Οκτωβρίου του 1938. Η Ιταλία κέρδισε το χρυσό μετάλλιο, ενώ η Λιθουανία το αργυρό μετάλλιο και η Πολωνία κέρδισε το χάλκινο μετάλλιο. 

## Αποτελέσματα

12 Οκτωβρίου

13 Οκτωβρίου

14 Οκτωβρίου

15 Οκτωβρίου

2 Σεπτεμβρίου



1938
Γυναικων
Ευρωπαικο Πρωταθλημα Καλαθοσφαιρισης Γυναικων 1938
Μάικ Μπάρτον

Ο **Μάικ Μπάρτον** (αγγλ. *Michael Jay Burton*, γενν. 3 Ιουλίου 1947) είναι Αμερικανός κολυμβητής, τρεις φορές χρυσός ολυμπιονίκης και πρώην κάτοχος παγκοσμίου ρεκόρ σε δύο αγωνίσματα ελεύθερης κολύμβησης.

Στις 13 Αυγούστου του 1967, στο Όουκ Παρκ, έκανε παγκόσμιο ρεκόρ στα 1.500 μέτρα ελευθέρως με χρόνο 16:34,1. Στις 3 Σεπτεμβρίου 1968, στο Λονγκ Μπιτς (Καλιφόρνια), έκανε νέο παγκόσμιο ρεκόρ στο ίδιο άθλημα, με χρόνο 16:08,5. Στις 17 Αυγούστου 1969, στο Λούισβιλ, κατέρριψε και πάλι το παγκόσμιο ρεκόρ με χρόνο 16:04,5.

Στους Ολυμπιακούς Αγώνες του 1972 στο Μόναχο κατέκτησε το χρυσό μετάλλιο με 15:52,58. 

## Παραπομπές


Κατηγορία:Αμερικανοί κολυμβητές 
Κατηγορία:Ολυμπιονίκες της κολύμβησης
Κατηγορία:Αμερικανοί Ολυμπιονίκες
Αλφόνσο Γκέρα

Ο **Αλφόνσο Γκέρα** (Alfonso Guerra) είναι Ισπανός πολιτικός μέλος του Ισπανικού Σοσιαλιστικού Εργατικού Κόμματος βουλευτής μεταξύ 1977 - 2015 και αντιπρόεδρος της κυβέρνησης του Φελίπε Γκονθάλεθ μεταξύ 1982 και 1991. Θεωρείται από τις σημαντικότερες μορφές του κόμματος και της Ισπανικής Μεταπολίτευσης. 

Πολιτικά τοποθετείτο στα αριστερά του Σοσιαλιστικού Κόμματος, υιοθετώντας στοιχεία αριστερού οπορτουνισμού και λαϊκισμού ενώ έβλεπε παραδοσιακά το κόμμα ως μια εκτεταμένη οικογένεια που σκοπό είχε την προστασία των μελών της και κατά τη διάρκεια της δεκαετίας του 1990 προκάλεσε την αντίδραση των περιφερειακών ηγετών του, συντελώντας στην προσωρινή έξωσή του από το κόμμα. Αναδείχθηκε στην πολιτική λόγω των οργανωτικών του προσόντων και ως αντίβαρο στα πιο φιλελεύθερα και σοσιαλδημοκρατικά στοιχεία των σοσιαλιστών. Όσον αφορά τη μορφή του κράτους υιοθέτησε ακραία συγκεντρωτικές θέσεις έναντι των περιφερειακών εθνικισμών και κυρίως του καταλανισμού.

## Παραπομπές


## Βιβλιογραφία
* Tusell, Javier (2007), *Spain From Dictatorship to Democracy. From 1939 to Present*. μεταφρ. Rosemary Clark. Blackwell, Λονδίνο. 

Κατηγορία:Ισπανικό Σοσιαλιστικό Εργατικό Κόμμα
Κατηγορία:Ισπανοί πολιτικοί
Μιγέλ Μπογιέρ

Ο **Μιγέλ Μπογιέρ** (Miguel Boyer, Σαν Ζακ-ντι-Λυζ, 5 Φεβρουαρίου 1939 - Μαδρίτη, 29 Σεπτεμβρίου 2014) ήταν Ισπανός πολιτικός, οικονομολόγος και ακαδημαϊκός, υπουργός Οικονομίας και Οικονομικών στις κυβερνήσεις του Φελίπε Γκονθάλεθ. Θεωρείτο ένας εκ των πιο φιλελεύθερων πολιτικών ηγετών του Ισπανικού Σοσιαλιστικού Εργατικού Κόμματος και η τρίτη σημαντικότερη προσωπικότητα του κόμματος της δεκαετίας του 1980 μετά τον πρόεδρό του και τον, μεγάλο ιδεολογικό του αντίπαλο, Αλφόνσο Γκέρα. Ακολούθησε ορθόδοξες οικονομικές πολιτικές πρακτικές συμβάλλοντας στη φιλελευθεροποίηση της ισπανικής οικονομίας και την απελευθέρωση της αγοράς ακινήτων.

Στην προσωπική του ζωή ήταν γνωστός για τον γάμο του με την Ισαβέλ Πρέισλερ, τέως σύζυγο του Χούλιο Ιγλέσιας.

## Παραπομπές


Κατηγορία:Ισπανικό Σοσιαλιστικό Εργατικό Κόμμα
Κατηγορία:Ισπανοί πολιτικοί